Diari Oficial de la Generalitat Valenciana


Sumari del DOGV 5681, del 16-01-2008 (2007/15171)

Informació pública de la ratificació de les bases de programació del sector ZR-1, ZR-2, ZR-3 i ZR - Lloma Mallols.
------------------------------------------------------------------------------------------------------------------

### Dades del document

Número de DOGV
:   5681

Data del DOGV
:   16-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/15838


Data del document
:   21-12-2007

Organisme emissor
:   Ajuntament de Borriol

Tipus de document
:   Informació Pública

Descriptors 

:   * Borriol
    * administració local
    * pla d'urbanisme

Informació pública de la ratificació de les bases de programació del sector ZR-1, ZR-2, ZR-3 i ZR - Lloma Mallols. [2007/15112]  
Ajuntament en ple de 12 de desembre de 2007  
Pel present anunci es fa saber que l'òrgan indicat i en la data esmentada més amunt ha adoptat l'acord següent:  
Comissió d'Obres i Urbanisme  
10 de desembre de 2007  
Assumpte: ratificació de les bases de programació sector ZR-1, ZR-2, ZR-3 I ZR - la Lloma Mallols   
Dictamen proposta de ratificació bases de programació Sector ZR-1, ZR-2, ZR-3 I ZR - Lloma Mallols   
La Comissió Informativa d'Obres i Urbanisme d'aquest ajuntament eleva al Ple la següent proposta d'acord:  
Atés que en data 4 de desembre del 2007 la Secretaria de l'Ajuntament emet un informe en què s'indica: «de l'informe dels serveis jurídics es desprén que hi ha modificacions substancials entre allò que ha aprovat el Ple i el que publica [...] En el cas del sòl apte per a urbanitzar ZR-1, ZR-2, ZR-3 i ZR - la Lloma Mallols, les modificacions tan sols són de matís però no modifiquen gens aspectes substantius" i extrau com a conclusió: "L'Ajuntament ha de pronunciar-se sobre la convalidació o no de cada un dels actes, siga de l'aprovat, siga del publicat; atenent amb això les al·legacions plantejades i amb nova publicació, en virtut de l'efecte previst en l'article 67 de la LRJPAC indicat".   
Atés, així doncs, que els defectes observats només són de matís, s'hauria de publicar un edicte de ratificació de les bases sense retroacció d'accions.  
Vist tot això, i després del pertinent debat, s'eleva a la consideració del Ple l'adopció de l'acord següent:  
Primer. Ratificar les bases de programació del sector ZR-1, ZR-2, ZR-3 i ZR - Lloma Mallols publicades en el Diari Oficial de la Comunitat Valenciana 5541 de data 25 de juny de 2007.  
Segon. Notificar el present acord als interessats i publicar un edicte de la ratificació de les bases, continuant amb la tramitació del procediment.   
No obstant això, el Ple, amb el seu superior criteri, decidirà.  
Borriol, 10 de desembre del 2007»  
Vist el mateix es procedix al pertinent debat: [...]  
Tot seguit es procedix a la pertinent votació que dóna el resultat següent:  
Vots a favor: 6; dels senyors Santamaría Blasco, Pauner Alafont, Esteve Pitarch, Vilarrocha Pallarés, Safont Fornals i Breva Falomir.  
Abstencions: 4; dels senyors Luis Casanova, Tena Sánchez, Carballeira Martí i Bernad Tena.  
Cosa que que li comunique als efectes oportuns, fent-li saber que contra el present acte que posa fi a la via administrativa podrà interposar un recurs potestatiu de reposició en el termini d'un mes, a comptar des de l'endemà de la notificació del present acord, i/o recurs contenciós administratiu davant de l'òrgan competent d'aquest ordre en el termini de dos mesos. No obstant això, no es podrà interposar un recurs contenciós administratiu fins que siga resolt expressament o s'haja produït la desestimació presumpta del recurs de reposició interposat.   
Borriol, 21 de desembre de 2007.- L'alcalde president: Adelino Santamaría Blasco.